Document ID: 31987R0062

*****
ΚΑΝΟΝΙΣΜΟΣ (ΕΟΚ) αριθ. 62/87 ΤΗΣ ΕΠΙΤΡΟΠΗΣ
της 9ης Ιανουαρίου 1987
που τροποποιεί τον κανονισμό (ΕΟΚ) αριθ. 2464/86 σχετικά με την ταχεία ευθυγράμμιση των δασμών για ορισμένα μανταρίνια satsumas σε κονσέρβες, ισπανικής προελεύσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 75 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2464/86 (1) προβλέπει την ταχεία ευθυγράμμιση των δασμών που εφαρμόζονται στις φέτες satsumas σε κονσέρβες, προελεύσεως Ισπανίας· ότι τα satsumas σε κονσέρβες διατίθενται συνήθως στο εμπόριο μόνο με την ονομασία «μανταρίνια »· ότι η πρώτη ύλη που χρησιμοποιείται για τη μεταποίηση στην Ισπανία των προϊόντων αυτών αποτελείται πάντοτε από satsumas·
ότι οι διακρίσεις 20.06 Β ΙΙ α) 3 και Β ΙΙ β) 3 του κοινού δασμολογίου αναφέρονται σε μανταρίνια (συμπεριλαμβανομένων των tangerines και satsumas· ότι οι διατάξεις του κανονισμού (ΕΟΚ) αριθ. 2464/86 υποχρεώνουν το εμπόριο και τις αρχές να καθορίσουν διάκριση μεταξύ των satsumas σε κονσέρβες και των άλλων μανταρινιών σε κονσέρβες· ότι για το λόγο αυτό προκύπτουν διοικητικές δυσκολίες· ότι είναι σκόπιμο να εναρμονιστεί η διατύπωση του κανονισμού (ΕΟΚ) αριθ. 2464/86 με εκείνη που χρησιμοποιείται στο κοινό δασμολόγιο· ότι μια τροποποίηση κατά την έννοια αυτή δεν θα αλλάξει τα προϊόντα που εμπίπτουν στο πεδίο εφαρμογής του κανονισμού (ΕΟΚ) αριθ. 2464/86·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,
Άρθρο 1
Το παράρτημα του κανονισμού (ΕΟΚ) αριθ. 2464/86 αντικαθίσταται από το ακόλουθο παράρτημα:
«ΠΑΡΑΡΤΗΜΑ
Κατάλογος των προϊόντων που αναφέρονται στο άρθρο 1
(%)
1.2.3 // // // // Κλάση
του κοινού
δασμολογίου
// Περιγηραφή εμπορευμάτων
// Βασικοί
δασμοί
// // // // ex 20.06 Β ΙΙ α) 3 // Φέτες μανταρινιών σε κονσέρβες (συμπεριλαμβανομένων των tangerines και satsumas) // 16 // ex 20.06 Β ΙΙ β) 3 // Φέτες μανταρινιών σε κονσέρβες (συμπεριλαμβανομένων των tangerines και satsumas) // 15» // // //
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Ιανουαρίου 1987.

Labels: 3
17
18